"Ne-a lovit rău!
Colegii lor s-au pus de acord la unison: "Trebuia să aveţi minimum două săptămâni la dispoziţie ca să pregătiţi momentul ăsta!", le-a spus Liviu, partenerul lui Jo la Te cunosc undeva!. Profesoara de actorie, Adriana Trandafir, a punctat, la rândul ei, complexitatea momentului: "La musical e ca la patinaj, totul la secundă! Dacă ai pierdut secunda, ai pierdut partida".
Firi foarte muncitoare, băieţii de la Noaptea Târziu au luat foarte ȋn serios referinţa și s-au pus pe treabă: "Faptul că e atât de greu momentul ne mega ambiţionează. Nu credeam ȋn viaţa mea că noi o să mergem să ne rugăm să primim o a treia repetiţie la coregrafie", a dezvăluit Emi, iar Cuza l-a completat: "După părerea mea, e cel mai greu moment al nostru, din toate sezoanele!". Cum se vor descurca artiștii cu noua provocare primită la ruletă, telespectatorii vor putea afla urmărind cea mai nouă gală Te cunosc de undeva!, sâmbăta aceasta, de la 20.00, la Antena 1.